দার্জিলিং এক রহস্যময় অদ্ভুত জায়গা। হিমালয়ের পাদদেশে অসংখ্য পাহাড়, নদী, ঝরনা, অরণ্য, তুষার, আবৃত প্রাকৃতিক সৌন্দর্যের লীলাভূমি। আমরা গ্রীষ্মকালে গিয়ে ছিলাম বলে রক্ষা, শীতকালে দার্জিলিংয়ে তুষারপাত হয়। বাংলাদেশের মানুষের পক্ষে বরফের ঠান্ডা সহ্য করা খুব কঠিন। তেতাল্লিশ জনের একটি টিম লালমনিরহাটের বুড়িমারী সীমান্ত দিয়ে শিলিগুড়ি হয়ে দার্জিলিং গিয়েছিলাম। কক্সবাজারের মতোই খরচ। হোটেলেই থাকা, খাওয়া ও গাড়ির ব্যবস্থা থাকে। ছয় দিনের স্বপ্নময় ভ্রমণ শেষে দার্জিলিংয়ের সেই ঠান্ডা আবহাওয়া পার হয়ে শিলিগুড়ি হয়ে সমতল বাংলাদেশে এসে পৌঁছালাম। এখনো চোখ বুঝলেই মনে ভেসে ওঠে সেই মেঘ পাহাড়ের দেশ।